OR และ Flash Express กับทฤษฎีการหยิบยื่น “โอกาส” สร้างการเติบโตร่วมกัน
ช่วงที่ผ่านมา หลายคนคงได้ยินข่าว OR หรือ บริษัท ปตท. น้ำมันและการค้าปลีก จำกัด (มหาชน)  ได้เข้าไปลงทุนถือหุ้นในบริษัทต่าง ๆ มากมายบนธุรกิจ Mobility & Lifestyle   และหากสังเกต เงินลงทุนส่วนใหญ่นั้นจะไปอยู่ในบริษัทที่ดำเนินธุรกิจเกี่ยวข้องกับชีวิตประจำวัน ของผู้คน เช่น ล่าสุดการลงทุนถือหุ้นในร้านสะดวกซัก Otteri Wash & Dry  จนถึงการเข้าไปลงทุนถือหุ้นในธุรกิจร้านอาหาร และร้านเครื่องดื่มอีกมากมาย  เป้าหมายก็เพื่อตอบโจทย์ Lifestyle ผู้บริโภคอย่างครอบคลุม  ความน่าสนใจที่มากกว่าเม็ดเงินในการลงทุนที่หลาย ๆ คนชอบโฟกัส  ก็คือ เมื่อ OR เข้าไปลงทุนหรือถือหุ้นในบริษัทต่าง ๆ จะร่วมมือกันสร้างโอกาสให้ธุรกิจเติบโต ไปพร้อม ๆ กันด้วยวิธีไหน  กรณีศึกษา ที่เห็นภาพเรื่องนี้อย่างชัดเจนก็คือ Flash Express สตาร์ตอัประดับยูนิคอร์นรายแรกของไทยที่เมื่อปีที่แล้ว ได้เปิดให้หลาย ๆ บริษัทเข้าร่วมระดมทุนรอบซีรีส์ D+ และซีรีส์ E  ได้เม็ดเงินรวมกว่า 150 ล้านดอลลาร์สหรัฐ หรือประมาณ 4,700 ล้านบาท โดยหนึ่งในบริษัทที่ระดมทุนในครั้งนั้นก็คือ OR  แล้วเมื่อ OR กับ Flash Express เป็นพันธมิตรทางธุรกิจ จะสร้าง “โอกาส” ให้แก่กันได้อย่างไร ? ลงทุนแมน ได้สนทนาประเด็นนี้กับ คุณคมสันต์ แซ่ลี CEO แห่ง Flash Express  เรื่องราวทั้งหมดจะน่าสนใจแค่ไหน ? ลงทุนแมนจะสรุปให้ฟัง 
30 มิ.ย. 2565

OR และ Flash Express กับทฤษฎีการหยิบยื่น “โอกาส” สร้างการเติบโตร่วมกัน
OR X ลงทุนแมน
ช่วงที่ผ่านมา หลายคนคงได้ยินข่าว OR หรือ บริษัท ปตท. น้ำมันและการค้าปลีก จำกัด (มหาชน)
ได้เข้าไปลงทุนถือหุ้นในบริษัทต่าง ๆ มากมายบนธุรกิจ Mobility & Lifestyle
และหากสังเกต เงินลงทุนส่วนใหญ่นั้นจะไปอยู่ในบริษัทที่ดำเนินธุรกิจเกี่ยวข้องกับชีวิตประจำวัน
ของผู้คน เช่น ล่าสุดการลงทุนถือหุ้นในร้านสะดวกซัก Otteri Wash & Dry
จนถึงการเข้าไปลงทุนถือหุ้นในธุรกิจร้านอาหาร และร้านเครื่องดื่มอีกมากมาย
เป้าหมายก็เพื่อตอบโจทย์ Lifestyle ผู้บริโภคอย่างครอบคลุม
ความน่าสนใจที่มากกว่าเม็ดเงินในการลงทุนที่หลาย ๆ คนชอบโฟกัส
ก็คือ เมื่อ OR เข้าไปลงทุนหรือถือหุ้นในบริษัทต่าง ๆ จะร่วมมือกันสร้างโอกาสให้ธุรกิจเติบโต
ไปพร้อม ๆ กันด้วยวิธีไหน
กรณีศึกษา ที่เห็นภาพเรื่องนี้อย่างชัดเจนก็คือ Flash Express สตาร์ตอัประดับยูนิคอร์นรายแรกของไทยที่เมื่อปีที่แล้ว ได้เปิดให้หลาย ๆ บริษัทเข้าร่วมระดมทุนรอบซีรีส์ D+ และซีรีส์ E
ได้เม็ดเงินรวมกว่า 150 ล้านดอลลาร์สหรัฐ หรือประมาณ 4,700 ล้านบาท
โดยหนึ่งในบริษัทที่ระดมทุนในครั้งนั้นก็คือ OR
แล้วเมื่อ OR กับ Flash Express เป็นพันธมิตรทางธุรกิจ จะสร้าง “โอกาส” ให้แก่กันได้อย่างไร ?
ลงทุนแมน ได้สนทนาประเด็นนี้กับ คุณคมสันต์ ลี CEO แห่ง Flash Express
เรื่องราวทั้งหมดจะน่าสนใจแค่ไหน ?
ลงทุนแมนจะสรุปให้ฟัง
รู้หรือไม่ว่าในปีที่ผ่านมา Flash Express มีกำไร 5.7 ล้านบาท
นับเป็นปีแรกที่บริษัทมีกำไรในธุรกิจขนส่งพัสดุ และกำลังเติบโตแบบก้าวกระโดด
ในปี พ.ศ. 2561 Flash Express มีจำนวนสาขา 1,700 แห่ง
ล่าสุดเมื่อสิ้นปี พ.ศ. 2564 จำนวนสาขาของ Flash Express เพิ่มขึ้นเป็น 15,000 แห่ง
เติบโตถึง 782% ภายในระยะเวลาเพียง 3 ปี
ทำให้ปัจจุบัน Flash Express มียอดจัดส่งพัสดุต่อวันสูงสุดร่วม 2 ล้านชิ้น
และมีพนักงานประจำกว่า 40,000 คน
แม้จะมีหลากหลายปัจจัยความสำเร็จที่ทำให้ Flash Express มาถึงจุดนี้
แต่หนึ่งในเหตุผลที่สำคัญอันดับต้น ๆ ก็คือ การได้ OR มาเป็นพาร์ตเนอร์ทางธุรกิจ
โดยคุณคมสันต์ เล่าให้ฟังว่า นับตั้งแต่ได้ OR มาเป็นพาร์ตเนอร์
Flash Express ก็สร้างปรากฏการณ์ใหม่ ๆ ที่ไม่เคยมีมาก่อนในตลาดขนส่งพัสดุของเมืองไทย
ด้วยการนำจุดแข็งของตัวเองเข้ามา Plug in กับจุดแข็งของ OR
ใครจะคิดว่า Café Amazon ร้านกาแฟที่มีสาขามากที่สุดในเมืองไทยที่มีมากกว่า 3,600 สาขา
จะเปิดบริการ Flash Drop Point ที่ลูกค้าสามารถส่งพัสดุในร้าน Café Amazon ได้
จากนั้นจะมีพนักงาน Flash มารับพัสดุที่สาขา
โดยในเวลาเพียงแค่ 3 เดือน สามารถขยายบริการได้ถึง 71 สาขา
ที่น่าสนใจคือในอนาคตอันใกล้นี้ Café Amazon ก็จะขยายบริการ Flash Drop Point เป็น 500 สาขา
หรือจะเป็นการร่วมกับ OR คิดค้นบริการใหม่ ที่ยังไม่เคยมีผู้เล่นในตลาดพัสดุรายไหนเคยทำมาก่อน
ที่เรียกว่า Boxsi: Manless Delivery & Deposit Box
โดยจะเป็นตู้ให้ลูกค้าใช้รับฝากและส่งพัสดุ ทำให้ไม่จำเป็นต้องมีหน้าร้านและพนักงาน
โดยเวลานี้อยู่ในช่วงทดลองใช้บริการ
จะเห็นว่าเมื่อ Flash Express เข้ามา Plug in กับทาง OR
ทำให้ทั้งสองสามารถสร้างบริการ ที่ในอดีตตัวเองไม่สามารถทำได้
และคนที่ได้รับประโยชน์ที่สุดในเรื่องนี้ก็คือลูกค้าของทั้ง 2 บริษัท
เมื่อเวลานี้เราสามารถทั้งเติมน้ำมัน ช็อปปิง ซื้อกาแฟอร่อย ๆ ดื่ม และส่งพัสดุได้ในที่เดียว
ส่วนสิ่งที่จะเห็นในเร็ว ๆ นี้ คือ การใช้พื้นที่ภายใน พีทีที สเตชั่น บางแห่ง เป็นศูนย์กระจายพัสดุ
ผลลัพธ์ที่เกิดขึ้นก็คือ Flash Express สามารถนำจุดแข็งของพันธมิตร มาผนึกกับจุดแข็งของตัวเองเปิดจุดบริการเพื่อให้เข้าถึงลูกค้าได้มากกว่าเดิม
ทีนี้หลายคนอาจมองว่า Flash Express เป็นบริษัทขนส่งพัสดุอย่างเดียว
แต่ความจริงแล้วทาง คุณ คมสันต์ อธิบายว่า Flash Express เป็นหนึ่งในธุรกิจของทาง
Flash Group ที่ทำธุรกิจด้าน Ecommerce ครบวงจร นั้นแปลว่านอกจากธุรกิจขนส่งพัสดุแล้วนั้น
ก็ยังมีธุรกิจอื่นๆ ที่รายล้อม Ecommerce ทั้งระบบ
ตัวอย่างเช่น Flash Fulfillment, Flash AI, Flash Pay, Flash Money เป็นต้น
และต่อจากนี้ไปจนถึงอนาคต เราก็จะได้เห็นธุรกิจใหม่ ๆ เหล่านี้เข้ามาตอบโจทย์เทรนด์ Ecommerce
ที่กำลังเติบโตต่อเนื่องในเมืองไทย นั้นเอง
ขณะเดียวกัน Flash Express ก็กำลังตั้งเป้าหมายในการขยายธุรกิจต่าง ๆ ไปให้ไกลกว่าที่คิด
ด้วยการขยายตลาดไปยังประเทศต่าง ๆ ในแถบเอเชียตะวันออกเฉียงใต้ เช่น ลาว ฟิลิปปินส์ มาเลเซีย และจะมีการขยายธุรกิจให้ครอบคลุมแถบทุกประเทศในเอเชียตะวันออกเฉียงใต้เร็ว ๆ นี้
ความน่าสนใจมันอยู่ตรงที่ว่า เพื่อนทางธุรกิจอย่าง OR ปัจจุบันก็มีธุรกิจ Oil และ Retail ขยายไปกว่า 10 ประเทศทั่วโลก
คงพอจะเดากันออกว่า เมื่อถึงจุดที่ Flash Express พร้อมเมื่อไร
ก็สามารถต่อยอดการเติบโตของธุรกิจตัวเองในต่างประเทศให้ขยายตัวมากขึ้นกว่าเดิม
โดยมีทาง OR เป็นเสมือนเพื่อนคู่คิดคนสำคัญ นั่นเอง
และไม่ใช่ OR ที่สนับสนุน Flash Express เพียงฝ่ายเดียว
เพราะการเป็นเพื่อนธุรกิจที่ดี ย่อมต้องช่วยเหลือซึ่งกันและกัน
โดยเวลานี้ทาง Flash Express ก็เป็นหนึ่งในผู้ขนส่งผลิตภัณฑ์ และวัตถุดิบต่าง ๆ ให้แก่ทางของ OR
ถึงตรงนี้เมื่อเห็นเรื่องราวความสัมพันธ์ระหว่าง OR กับ Flash Express
มันก็ไม่ต่างจากชีวิตของคนเรา ที่เมื่อเวลาจะเลือกคบกับใครสักคนเป็นเพื่อน
เราก็อยากให้เพื่อนที่คบหาด้วยนั้น มีความจริงใจและคอยช่วยเหลือซึ่งกันและกัน
เพื่อให้ทั้งสองฝ่ายมีอนาคตที่ดีกว่าเดิม
การจะทำเรื่องนี้ให้เกิดขึ้นได้ หนึ่งในนั้นก็คือการต้องมอบ โอกาส ให้กันและกัน
เหมือนอย่างเพื่อนคู่ซี้ที่ชื่อว่า OR กับ Flash Express
ที่ไม่ว่าจะสุขหรือจะทุกข์ต่างฝ่ายต่างก็พร้อมหยิบยื่น โอกาส ให้แก่กันทุกเวลา
ซึ่งแนวคิดนี้ก็สะท้อนจากคลิปโฆษณาล่าสุด โออาร์ =โอกาส
ทีเราเห็นทั้งในสื่อออนไลน์และที่จะมี 3 เจ้าของธุรกิจ SME ชื่อดังของเมืองไทย
มาบอกเล่าประสบการณ์ต่าง ๆ จากการเป็นพาร์ตเนอร์กับทาง OR
แม้ทั้ง 3 รายจะมีเรื่องเล่าประสบการณ์ที่แตกต่างกันออกไป
แต่กลับมีอยู่สิ่งหนึ่งที่เหมือนกันกันทุกราย
ด้วยการเป็นเพื่อนทางธุรกิจกับ OR คือการเติมเต็มโอกาสเพื่อให้ทุกฝ่ายเติบโตร่วมกัน
ซึ่งก็ร่วมไปถึงผู้บริโภคอย่างเราๆ ด้วยนั้นเอง
References
-
-กรมพัฒนาธุรกิจการค้า